اینگیلیستانین آوروپا بیرلیگین‌دن آیریلما (بریکسیت) پروسه‌سی، سانجی‌لی داوام ائدیر.
باش ناظیر ترزا می‌ین یئنی‌دن پارلامنته گتیردیگی بریکسیت آنلاشما‌سی قبول ائدیلیب.
بونا گؤره اینگیلیستان، آوروپا بیرلیگیندن آنلاشما‌سیز آیریلمایا‌جاق.
تکلیف، اینگیلتره‌نین هر هانسی بیر راضیلیغا گلمه‌دن 29 مارسدا آوروپا بیرلیگیندن آیریلماماسینی طلب ائدیر.
مادده قانونی اولا‌راق باغلاییجی دئییل آنجاق سیاسی بیر باسقی یارادابیلر.
قبول ائدیلن ایکینجی تکلیف، "backstop" یعنی تدبیر مادده‌سی دئییلن و قوزئی ایرلند ایله ایرلند جمهوریتی آراسیندا فیزیکی مرز یارادیلماسینی انگلله‌ین دوزنلمه.
بونون یئرینه آلترناتیو دوزنلمه‌لر اوچون آوروپا بیرلیگی ایله موذاکیره‌لر آپاریلا‌جاق و ایکی ایرلند آراسیندا فیزیکی مرز قویولماسی قارشی‌سی آلینا‌جاق.
سس وئرمه‌نین آردین‌دان آچیقلاما وئرن باش ناظیر ترزا می، نتیجه‌لری نظره آلاجاغینی و آوروپا بیرلیگی ایله دانیشیق‌لاردا بو فیکیرلری موذاکیره ائده‌جک‌لرینی دئییب.
باش ناظیر می بون‌دان باشقا، موخالیفت پارتیسی لیدری جرمی کوربینی، گؤروشمه‌یه دعوت ائتدی.
داها اوّل گؤروشمه تکلیفینی رد ائدن کوربین بو دفعه گؤروشمه‌نی قبول ائتدیگینی آچیقلاییب.
بون‌دان سونراکی آددیمدا بؤیوک بریتانیا، آوروپا بیرلیگی ایله یئنی دانیشیق‌لارا باشلایا‌جاق.
باش ناظیر می، 13 فوریه قدر آوروپا بیرلیگی ایله یئنی بیر راضیلاشمایا گله، 14 فوریه تاریخینده پارلامنته یئنی بیر تخمین تقدیم ائده‌جک.
آنجاق آوروپا بیرلیگی یئنی‌دن دانیشیق‌لارا قاپینی باغلامیش گؤرونور.
سس وئرمه سونرا آچیقلاما وئرن آوروپا شوراسی‌نین باشقانی دونالد توسک، تدبیر مادّه‌سی‌نین آنلاشما‌نین بیر برلؤمو اولدوغونو و آنلاشما‌نین یئنی‌دن موذاکیره‌یه آچیق اولمادیغینی دئییب.
فرانسا پرزیدنتی امانوئل ماکرون دا، موجود بریکسیت آنلاشما‌سی‌نین تکرار موذاکیره‌یه آچلامایاجاغینی وورغولاییب.
ایرلند جمهوریتی ده، تدبیر مادّه‌سی‌نین لازیم‌لی اولدوغونو آچیقلاییب.
